Шивлица (Велмеј)

Шивлица — археолошко наоѓалиште во охридското село Велмеј, Општина Дебрца. Претставува црква од раниот среден век.

На околу 100 м северозападно од селото, северно од наоѓалиштето Попов Дол, над горниот меѓуселски пат Велмеј-Горно Средоречие има пошумена ридеста падина на која се наоѓаат остатоци од урната црква. Се забележуваат купишта од градежен материјал, со правец на протегање север-југ (отстапување североисток-југозапад), а со вкупни димензии од 20 × 6 м. Апсидната ознака се наоѓа во источниот дел од јужната половина на урнатината. Ова најверојатно е во врска со населбата и гробиштата од Попов Дол и Калуѓерица.

 Поврзано 
 Список на археолошки наоѓалишта во Охридско

 Наводи